Publication: Magyar Közlöny
Issue: MK-1998-11 (Year: 1998, Number: 11)
Era: 1990-2004
Section: a 9/1998. (II. 20.) BM rendelethez
Paragraph Index: 184

1. Azonosítás 1.1. A jelölő szervezetek azonosítása A jelölő szervezetek azonosítása céljából a választási informatikai rendszer belső használatra országosan egységes azonosítót képez. 1.2. A jelöltek azonosítása A jelöltek azonosítása a választási rendszerben személyi azonosítójuk segítségével történik. A megadott személyi azonosító helyességét a személyiadat- és lakcímnyilvántartás által kiadott hatósági igazolvány vagy más okirat (pl. az értesítő) bekérésével ellenőrzi a választási iroda. A választási eredményeket tartalmazó jegyzőkönyveken, adatlapokon az egyéni választókerületi jelölteket egy rövid, hárompozíciós kód azonosítja. E kód a választókerület azonosítóival kiegészítve szolgálja az azonosítást. A kód első két pozícióját véletlenszerűen állítja elő a nyilvántartásba vételkor a számítógépes rendszer, míg harmadik pozíciója egy ellenőrző szám. 1.3. A listák azonosítása A listák azonosítása a választási rendszerben a bejelentők által megadott azonosító név segítségével történik. A választási eredményeket tartalmazó jegyzőkönyveken, adatlapokon az egyes listákat egy rövid, hárompozíciós kód azonosítja. E kód a területi listák esetében a megye/főváros azonosítóival kiegészítve szolgálja az azonosítást. A kód első két pozícióját véletlenszerűen állítja elő a nyilvántartásba vételkor a számítógépes rendszer, míg harmadik pozíciója egy ellenőrző szám.

Source: https://magyarkozlony.hu/hivatalos-lapok/695105b047be0b7b5c1a6ce7230085ffb3c21ee9/dokumentumok/e1795a0da7264d9d369c6b4f18d2600fc89f7f43/letoltes